《送观道人归故》
宋代·杨亿

迹寄浮屠教，心将汗漫游。
无眠长达曙，却立动经秋。
秘决神仙授，灵苗洞壑求。
诛芭探虎穴，投仗涸龙湫。
丹熟炉应冷，禅馀室更幽。
登山不累息，入夏亦重裘。
名已标真籍，身犹隐沃洲。
逍遥访岩穴，迢递别林丘。
徧览缙云境，还浮一叶舟。
三千功欲满，鹤驭恐难留。

作者简介：杨亿（974—1020）北宋文学家，“西昆体”诗歌主要作家。字大年，建州浦城（今属福建浦城县）人。年十一，太宗闻其名，诏送阙下试诗赋，授秘书省正字。淳化中赐进士，曾为翰林学士兼史馆修撰，官至工部侍郎。性耿介，尚气节，在政治上支持丞相寇准抵抗辽兵入侵。又反对宋真宗大兴土木，求仙祀神的迷信活动。卒谥文，人称杨文公。